Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakitekoa zer neurri aplikatuko diren, kontrol hutsa egiteaz harago, fenol kloratuen isurketa ezarrita dauden mugetara ekartzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, hurrengo Osoko Bilkuran ahoz erantzun dakion.

Orain dela gutxi jakin dugu Nafarroako fenol kloratuentzat ezarritako muga gainditzen duela automobilgintza-industriako enpresa batek bere industria-uren isurketetan.

Gaur egun, Nafarroako araudiak ezartzen du fenolen konposatu horren muga 0,3 mg/l-koa dela industria-urei dagokienez. Kasuko enpresa hori Arazuriko araztegira isurtzen ari da bere hondakin-urak, 0,45 eta 1,5 gr/l-ko fenol-metaketarekin.

Jakin badakigu Nafarroako Gobernuko Landa Garapeneko eta Ingurumeneko Departamentua isurketa horien gaineko kontrol zehatza egiten ari dela urtero.

Landa Garapeneko eta Ingurumeneko Departamentuak inolako neurri edo ekimenik aplikatu edo ezarriko al du, kontrol hutsa egiteaz harago, aipatutako konposatu horien isurketa ezarrita dauden mugetara ekartzeko?

Iruñean, 2019ko urtarrilaren 21ean

Foru parlamentaria: Marisa de Simón Caballero